ΓΡΑΠΤΗ ΕΡΩΤΗΣΗ E-2765/01

υποβολή: Jonas Sjstedt (GUE/NGL) προς την Επιτροπή

(9 Οκτωβρίου 2001)

Θέμα: Μελλοντικές ανατιμήσεις τροφίμων στην Εσθονία

Αρχίζουν να εμφανίζονται τα νέα προβλήματα που η γεωργική πολιτική πρόκειται να προκαλέσει στα νέα κράτη μέλη. Οι τιμές της Ευρωπαϊκής Ένωσης θα ωφελήσουν σίγουρα τους γεωργούς της Εσθονίας για τους οποίους οι επιχορηγήσεις μέχρι σήμερα ήταν κάτι το άγνωστο. Σε περίπτωση που γίνουν μέλη της Ευρωπαϊκής Ένωσης, θα αυξηθούν οι τιμές παραγωγής. Για πολλούς καταναλωτές όμως, οι αυξήσεις στις τιμές των τροφίμων θα προκαλέσουν σοκ. Οι πολίτες της Εσθονίας, κυρίως οι συνταξιούχοι, έχουν ήδη περάσει πολλές δυσκολίες με τις αυξήσεις που προκλήθηκαν λόγω της αναδιάρθρωσης της οικονομικής πολιτικής. Οι τιμές σε πολλά αγροτικά προϊόντα θα διπλασιαστούν, ίσως και τριπλασιαστούν. Στις αρχές του 2001, για παράδειγμα, το επίπεδο της τιμής του μοσχαρίσιου κρέατος ήταν το μισό από αυτό της Ευρωπαϊκής Ένωσης. Η διαδικασία ανατίμησης από την Ευρωπαϊκή Ένωση σημαίνει ότι οι τιμές για τα μήλα, τις ντομάτες και τη ζάχαρη θα τριπλασιαστούν. Σύμφωνα με έρευνα που έκανε η εφημερίδα Postimees της Εσθονίας, στις αρχές του 2001 θα διπλασιαστούν οι τιμές του βουτύρου και του μοσχαρίσιου κρέατος.

Η γεωργία θα αποκτήσει σημαντικά πρόσθετα έσοδα και η Ευρωπαϊκή Ένωση θα μπορέσει με τη σειρά της να αγοράσει εξολοκλήρου την ετήσια παραγωγή γεωργικών προϊόντων της Εσθονίας, με την προϋπόθεση ότι αυτή θα αυξήσει τις τιμές της στα επίπεδα της Ευρωπαϊκής Ένωσης. Είναι πιθανό να αυξηθούν και οι τιμές ορισμένων φρούτων και των σιτηρών. Το θέμα είναι εάν οι καταναλωτές θα αντέξουν όλες αυτές τις αλλαγές.

Πώς ακριβώς σκοπεύει η Ευρωπαϊκή Επιτροπή να χειριστεί το παραπάνω πρόβλημα, έτσι ώστε οι καταναλωτές στην Εσθονία να μην επηρεασθούν αρνητικά από την ένταξη της χώρας και την εφαρμογή κοινής γεωργικής πολιτικής·

Απάντηση του κ. Verheugen εξ ονόματος της Επιτροπής

(14 Νοεμβρίου 2001)

Η Επιτροπή παρακολουθεί τις διαφορές των αγροτικών τιμών μεταξύ της Κοινότητας και τωνποψηφίων χωρών. Η γενική τάση των τελευταίων ετών χαρακτηρίσθηκε από μια σύγκληση των τιμών στο αγρόκτημα τωνποψήφιων χώρών με τις κοινοτικές τιμές. Αυτή είναι μία διαδικασία που αναμένεται ότι θα εντατικοποιηθεί κατά τη φάση πριν από την προσχώρηση, μειώνοντας έτσι την πιθανότητα ότι οι καταναλωτές στα νέα κράτη μέλη θα αντιμετωπίσουν σημαντικές διακυμάνσεις τιμών κατά την προσχώρηση.

Στην Εσθονία, η διαφορά των τιμών στο αγρόκτημα των περισσότερων σιτηρών και του χοιρινού κρέατος μειώθηκε αισθητά τα τελευταία έτη. Για ορισμένα προϊόντα όπως το βοδινό κρέας, το γάλα και η ζάχαρη εξακολουθούν ναπάρχουν ακόμη σημαντικές διαφορές στις τιμές. Ωστόσο, για το βοδινό κρέας και το γάλα, αυτό μπορεί να εξηγηθεί σε μεγάλο βαθμό από τη διαφορά ποιότητας.

Όσον αφορά τα οπωροκηπευτικά,πάρχουν σημαντικές διακυμάνσεις στις τιμές στο εσωτερικό της Κοινότητας. Επιπλέον, η παρέμβαση περιορίζεται σε ένα δίκτυο ασφάλειας μικρής εμβέλειας. Ως εκ τούτου είναι σημαντικό να μηνπερεκτιμηθούν τα ενδεχόμενα αποτελέσματα της ευθυγράμμισης των τιμών κατά την ημερομηνία της προσχώρησης.

Τέλος, σε πολλά μεταποιημένα προϊόνταψηλής προστιθεμένης αξίας (π.χ. επιδόρπια με βάση το γάλα, τυριά, είδη ζαχαροπλαστικής, αναψυκτικά), η πρώτη ύλη αντιπροσωπεύει μόνο ένα μικρό τμήμα του τελικού κόστους. Γιάυτόν τον τύπο προϊόντος, οι μεταβολές στο κόστος των γεωργικών προϊόντων θα έχουν μόνο έναν περιορισμένο αποτέλεσμα στο τελικό κόστος του λιανικού εμπορίου.

Έχει ήδη συμφωνηθεί μεταξύ της Κοινότητας και της Εσθονίας σημαντική ελευθέρωση των συναλλαγών όσον αφορά τα γεωργικά και τα μεταποιημένα γεωργικά προϊόντα: περίπου το 85 % των παραδοσιακών κοινοτικών γεωργικών εισαγωγών από την Εσθονία είναι σήμερα αφορολόγητες, ενώ όλες οι κοινοτικές εξαγωγές γεωργικών προϊόντων στην Εσθονία εξακολουθούν να είναι πλήρως ελευθεροποιημένες. Ένας δεύτερος γύρος διμερών διαπραγματεύσεων για την ελευθέρωση του εμπορίου βρίσκεται σήμερα στη φάση της προετοιμασίας, και θα πρέπει να καλύψει πιο ευαίσθητους τομείς, στους οποίους οι συναλλαγές είναι σήμερα περιορισμένες, ιδιαίτερα λόγω τουψηλού βαθμού δασμολογικής προστασίας. Η Επιτροπή προβλέπει ότι αυτή η διαδικασία ελευθέρωσης θα καταλήξει εκ των πραγμάτων στο ελεύθερο εμπόριο και για τις δύο πλευρές, πράγμα που θα μπορούσε στη συνέχεια να ενθαρρύνει την ευθυγράμμιση των τιμών πριν από την προσχώρηση και, ως εκ τούτου, να μειώσει περαιτέρω την πιθανότητα για τους καταναλωτές να αντιμετωπίσουν έντονες μεταβολές των τιμών κατά την προσχώρηση.